2

ISIGIDIMI SAMAXOSA, JANUARY 1, 1880.

Elesitatu—eloku gqibela ke, lelisa ziqala indawo ndawo zemfundo, bequba ikakulu kulo woku lesa. Bona bafunda ku Royal Reader No. TV.

ISIKULA SENTOMBI.

Intombi, ukufundiswa kwazo zahlulwa zenziwa maqela matatu. Kwe loku qala, kuko ezine ezi fumene isiqiniselo solo luviwo lubizwa ukuba lolwe Sikulase Cape University. Kuko abanye aba fumene isiqiniselo sakwa Rulumente. Ezinye ziquba imisebenzi nge misebenzi, eyenziwa ngumntu ongu mfazi—kuko onje ngoku sika, noku tunga ingubo, noku hlamba, noku strikisha. Emfundweni, intombi ziba kolisile aba fundisikazi bazo, nase msebenzi ezinye zihambisa ngoku nobom.

IMISEBENZI.

*Owokucwela (Carpenters).*

Nguwona msebenzi utandwayo lo. Inani laba kulo msebenzi, linga pezu kwenani laba funda amanye amashishini. Bane abali gqibileyo ixesha loku botshwa kwabo, bapuma benesi qiniselo sabo—kodwa abane, bapume ngendlela ezingalungileyo, kuko nomonye obubileyo;

*Owoku zenza Inqwelo.*

Umpati wawo, ufike pakati emnyakeni. Wawuke unge- nampati. Babini abali gqibileyo kakuhle ixesha labo, bapuma bene ziqiniselo zabo. Inqwelo ezenziweyo zintandatu, kuko ne zinye izinto ezenziweyo, ezinje ngo zikiliva, kukandwe nezinto ezonakeleyo, ezinje ngo zipuluwa.

*Owoku kanda Intsimbi.*

Nawo ukwa kupe umntu oligqibileyo ixesha lake. Wapuma enesiqiniselo soku kwazi ukusebenza. Apa kuko ukukanda intsimbi zenqwelo nemi sebenzi enjalo, kude kube seku fakeni amahashe intsimbi.

*Owoku Shicilela.*

Mininzi imisebenzi eyenziwa apa, ku shicilelwa incwadi ngencwadi ezinje nge zemfundo nezinye ezinjalo. Kuko enye yama Culo, ngokwesi Xosa; nenye yama Ngesi, ibalisa ngeli lizwe lase Africa. Kubeko ke nawe ndaba amapepa. Kufunwa apa, aba fana boku funda lomsebenzi. Indawo ngoku iko. Babini aba ligqibileyo ngalo mnyaka ixesha labo, bapuma, sebe ngaba nokuwazi lomsebenzi. Bobabini bawu fumene kwa oko umsebenzi.

*Owoku Tunga Incwadi.*

Babini aba kulo msebenzi. Omnye selenexesha. Sele noku zenza ngokwake incwadi. Ezinye incwadi ezi tungwe apa, zili fumene ibaso, kwezinye indawo apo bezi boniswa kona, izinto ezen ziwa kweli lizwe.

*Izi Limo.*

Kufunyenwe ngalo mnyaka, umbona okwi ngxowa ezi 780, Inqolowa engaba kwi ngxowa ezi 300, nezinye izinto ezinje nge tapile, nembotyi, namatanga, nehabile.

*Ucinyo.*

Oku tunyelweyo no kwamkelweyo ngalo mnyaka, kunga- neno koko mnyaka ogqitileyo. Kubonakala ukuba naba Ntsundu aba tumelanga ngo cingo kakulu nga lomnyaka.

Ukupuma kwama hlola.—“Ama Mfengu alo mmandla wase Dikeni, kade ekala ngokuti axinene, afuna umhlaba. Kute ngo Mgqibelo anentlanganiso kwa mantyi. Ite imantyi yafunda incwadi ivela kwa Rulumente, isiti, kuko umhlaba e-Gqili, kufupi ne Calvinia ne Frasersburg, angati ke ama Mfengu atumele abantu, boku ke baye kuhlola ukuba unjanina. Ukuba abahloli bakoliwe ngulo mhlaba, ama Mfengu owunikwa ngu Rulumente. Kufuneka kuko nabaya kupuma e-Ngqushwa, nase Fort Beaufort. Asikuko nokuba inteto zezibonda zibe mnandi, kuba ziyamva u-Rulumente. Abahloli ke bahlalele ukunduluka. Kubonakala ukuba u-Rulumente unobubele, kanjako uyayisabela into ebekiswa kuye ngaba Ntsundu.”—*Alice Times.*

U-MR. SPURGEON ETETA NGOKUSHUMAYELA  
NGAPANDLE.

Ngo October lo ugqitileyo, bekuko intlanganiso kulendlu yesikula ilunge nalendlu yetyalike ekutiwa ukubizwa kwayo yi *Metropolitan Tabernacle,* e-London. Beku hlangene amadoda aquba ilizwi kwi ndawana zanga pandle, kunye ne zihlobo zawo, kupungwa itea.—Kute emva ko mtandazo, lo ubako kade kulo tyalike ngemivulo yonke, usuke u-Rev. C. H. Spurgeon wenza amazwi ateta ngoku shumayela ngapandle. Uqale ngokuti, amazwi ake aya kuba mafutshane kuba enentlungu enkulu emzimbeni wake. Ute kuko into abebefanele ukuhlala beyi lumkele abantu abangene kumsebenzi woku shumayela indaba ezilungileyo. Yile yokuvana no Tixo. Ukuze bakwazi ukuzi cukumisa intliziyo zabanye abantu, kufuneka bete bafana no Tixo. Ukuze babe nokuvana no Tixo, kufuneka bete baba ngama- doda angcwele. Bengengawo amadoda angcwele, nokuba sebe ziziteti kangakananina, abasokuze bafumane ntsikelelo ka Tixo pezu komsebenzi wabo. Andikolwa ukuba umntu angaya ku shumayela kubamelwane bake esitrateni, aze afumane intsikelelo ka Tixo pezu koku shumayela kwake, ukuba lomntu uli menemene. Ukuba u-Tixo akakabenzi ngcwele, mabavale imilomo bati cwaka, ade abenze ngcwele. Enye indawo efunekayo, yile, yokuba umntu ofuna uku shumayela, makabe nolulamo. Kute ngenye imini apa, wati umntu otile kum, yena uya nditandazela ukuba ndizuze ukuzitoba. Ndite mna ukupendula “ Enkosi; ndiyatemba ukuba seluke wazitandazela oko nawe ngokwako.” Ute lomntu “ Hayi, andimntu ulingekayo ngakwelo cala mna.” Ebantwini apa, fan’ukuba oyena ubakupayo bonke nge ratshi, ngulowo uzingca ngokuti yena akazipakamisile. Kuseloko bawayo omawokulu bokuqala, lento iratshi yaba yimvelo kuti; sinalo sonke noko liti ukuzivelisa kwalo kuwumbi umntu lizivelise ngendiela eyodwa. Uti wakufun’ukuti ukupumelela kancinane, ube sewukukumala, uhamba apa liratshi. Imbangi yokuba u-Tixo, ati inxenye yabantu angayi pumelelisi, ubona ukuba iratshi lingasuka libagezise. Bangati kuke kweza iziqu ezikulu ezi ntshumayelweni zabo, baxelele abafazi babo, kanti kukunyuka kwe ratshi oko. Abe selecota u-Satana esiza kuti, “ Nantsi, kwowu! utshatshele.” Ke ngoko abashumayeli mabaye ku tandaza. Batandaze amaxa onke, xa bashumayelayo, xa baza kushumayela, naxeshi- kweni seleshumayele. Ukuba abatandazi angasuke u-Tixo ati, “ andikuke ndiyi sikelele intshumayelo yako, akundicelanga.” Enye indawo mabalindele ukuvuna. Bengafani nendoda eyati andazi nokuba ndofika kuko into endingayivunayo na entsimini, make ndiye kukangela. Mabafane nendoda eyaya entsimini isazi ukuba iya kufika ivune; eyaya ine sekile egxalabeni layo, isiyela ukusika inqolowa, yaye ilandelwa zinqwelo zokuyitwala. Ndiyakolwa ukuba zininzi intshumayelo engeziba zilungile, koko zisuke ziswele lento mye, ukolo.

Into yokuqala ke kumntu ongumshumayeli kukuba avane no Tixo. Elandelayo yile yokuba avane nenqu yake ngokwake. Yinto embi ukuti umntu axabane kwayedwa, isuke ibe yinkohla; Kuti maxa wambi abantu babuze ukuba nitunywe ngubanina ukuba nize kushumayela? ukuba usuke wanqatyelwa yeyona mpendulo ifanele lombuzo, selebuya agoduke ngokwenja. Ndihlala ndibuzwa izinto. Eyona ndawo inkulu yobomi bam kukumana ndibuzwa izinto. Ndide nditi ngamanye amaxesha ndilinge ukulinganisa u-Siyazi otile wasemanyangeni. Yena ebesiti impendulo yake ibe nentsingiselo ezimbini. Kute kutsha nje, ndabalelwa yindoda eti iyalelwa yinkosi yayo ukuba ishuma- yele, ke ifuna ukuva kum ukuba ifanelwe kukuhambisa na ngokushumayela noko yalelwayo. Ndimbalele lempendulo, “ Mzalwana otandekayo. Ukuba Inkosi iwuvulile umlomo wako, no Satana ngokwake akanakuwuvala; ukuba Inkosi